Dominika Kavaschová

Mgr. art. Dominika Kavaschová (* 19. máj 1989, Košice) je slovenská herečka, skladateľka, scenáristka a speváčka.

 Životopis 
Vyštudovala Konzervatórium v Košiciach a v roku 2013 ukončila štúdium na VŠMU v Bratislave. 

V SND sa po prvý raz objavila už v roku 2009, v inscenácii Tanec toreádorov. Naďalej v ňom ako hosťujúca herečka pôsobila aj počas štúdia na VŠMU. Od roku 2014 je členkou činohry Slovenského národného divadla.

Už počas štúdia i po ňom však hosťovala vo viacerých slovenských profesionálnych divadlách ako ASTORKA Korzo ’90, Aréna, Štúdio 12, Mestské divadlo P. O. Hviezdoslava, Divadlo GUnaGU či Štúdio L + S. Okrem divadla však aktívne pôsobí aj ako seriálová herečka; účinkovala v mnohých televíznych snímkach. Je držiteľkou viacerých ocenení.

Dvakrát získala ocenenie s názvom DOSKY, prvé v roku 2013 v kategórii Objav roka a druhé v roku 2015 v kategórii Najlepšia herečka.

So spolužiačkou Andreou Bučko vytvorila skupinu Morena Band, s ktorou účinkujú aj v SND.

S partnerom, hercom Danielom Fischerom má dcéru Maiu (* 2021) a syna Williama (* 2025).

 Ocenenia 
 DOSKY 2013: Divadelné ocenenie za objav sezóny v inscenácii Fajčiarky a spasiteľky za postavu MášeDivadelné ceny Dosky priniesli prekvapivých víťazov - divadlo.sme.sk
 DOSKY 2015: Najlepší ženský herecký výkon 2014/2015
 Osobnosť televíznej obrazovky 2019 – Herečka roka

 Herecké úlohy 
 Divadlo 
 2016: Fanny a Alexander
 2016: Rivers of Babylon
 2016: Úpadok amerického impéria, Invázie barbarov
 2015: Zmierenie alebo dobrodružstvo pri obžinkoch
 2015: Mojmír II. alebo Súmrak ríšeViliam Klimáček: Mojmír II. alebo Súmrak ríše  - SND
 2014: Jana EyrováJana Eyrová - SND
 2013: Fajčiarky a spasiteľky
 2012: Letní hostia
 2012: Plynová lampa
 2012: Ráno po
 2012: Richard III.
 2012: Výnosné miesto
 2010: Vejár
 2010: Goldbergovské variácie

 Televízia 
 2025: Najvyšší čas (Andrea) – seriál
 2021: Najhorší týždeň môjho života (Sandra) – seriál
 2017: Prázdniny (Lucy)
 2018: Oteckovia (Silvia „Sisa“ Drobná) – seriál
 2013: Chlapi neplačú (Paula Hronská) – seriálchlapineplacu.markiza.sk
 2011: Dr. Ludsky (Olga) – seriálDr. Ludsky - dnaproduction.sk
 2011: Panelák (Mirka) – seriál
 2010: Odsúdené – seriál
 2009: Ako som prežil (Šleha, 12. diel s názvom „Dobrý synček“) – seriál

 Film 
 2022: Kôň
 2024: Kavej

 Referencie 

 Iné projekty 

 Externé odkazy 




Kategória:Slovenské divadelné herečky
Kategória:Slovenské televízne herečky
Kategória:Absolventi Vysokej školy múzických umení
Kategória:Osobnosti z Košíc